

Til alle medlemsorganisasjoner i Unge funksjonshemmede

Oslo, 16.10.2020

**2. innkalling til Unge funksjonshemmedes ledermøte 2020**

Unge funksjonshemmede sender med dette ut andre innkalling til ledermøtet som avholdes **digitalt på plattformen Zoom fredag 30. oktober 2020**. Registreringen åpner klokken 10:30 og ledermøtet starter klokken 11:00. Lenke til digitalt møterom sendes ut i god tid før møtet.

**Påmeldingsfristen er utvidet til 21. oktober.** Skjema for påmelding finner dere[**her**](https://ungefunksjonshemmede.no/for-medlemmer/ledermote-2020/).

Hver organisasjon kan sende én delegat (se vedlegg for medlemskategori som avgjør antall stemmer hver organisasjon har). Siden ledermøtet foregår digitalt tilkommer det ingen egenandel for deltakelse.

Det vil ikke være mulig å komme med endringsforslag til uttalelser mens ledermøtet pågår, og det vil heller ikke være redaksjonskomité på dette møtet. Vi ber derfor organisasjoner som ønsker hjelp med å se over at begrepsbruk i forslag til uttalelser eller endringsforslag er i samsvar med Unge funksjonshemmedes styringsdokumenter, om å ta kontakt med sekretariatet. Endringsforslag må merkes med saksnummer, overskrift på uttalelse og linjenummer.

**Frist for å sende forslag eller endringsforslag til uttalelser: 23. oktober**

**Frist for å sende benkeforslag til valg: 23. oktober**

Alle forslag sendes til [post@ungefunksjonshemmede.no](mailto:post@ungefunksjonshemmede.no).

Til sak 4 *Anker regulert av vedtektene* og sak 5 *Vedtak om mistillit* vil vi understreke at det ikke er noen innkomne forslag, og disse sakene er ført opp på sakslisten i henhold til vedtektenes § 31 Saker som skal behandles av ledermøtet.

Har du andre spørsmål om ledermøtet? Send e-post til [ingvild@ungefunksjonshemmede.no](mailto:ingvild@ungefunksjonshemmede.no) eller ring på telefon 911 49 594.

Annen relevant informasjon og styringsdokumenter finnes på Unge funksjonshemmedes nettsider: <http://www.ungefunksjonshemmede.no>

Med vennlig hilsen

Line Skåtøy Leif-Ove Hansen

Styreleder Generalsekretær

***Vedlegg:*** *1. Saksliste, 2. Informasjon om medlemskategorier, 3. Medlemsorganisasjoner etter kategori,   
4. Forslag til forretningsorden.*

****

**Vedlegg 1: Saksliste til ledermøtet 2020:**

1. Konstituering av ledermøtet med fastsettelse av forretningsorden
2. Supplering av styret dersom styret ikke lenger oppfyller vedtektenes krav til størrelse og sammensetning

Følgende posisjoner er på valg da de ble valgt av generalforsamlingen i 2018 med en funksjonstid på 2 år:

1. Styrets nestleder
2. 2 medlemmer til styret
3. Uttalelser
4. Anker regulert av vedtektene

*Ingen innkomne forslag.*

1. Vedtak om mistillit  
   *Ingen innkomne forslag.*



**Vedlegg 2: Informasjon om medlemskategorier**

Unge funksjonshemmede har tre ulike medlemskategorier. Kategoriene er gitt ut i fra størrelsen på organisasjonen, dens selvstendighet og struktur slik det framgår av vedtektene.

Definisjon av kategorier  **Kategori 1** har tre stemmer

**Kategori 2** har to stemmer

**Kategori 3** har én stemme

*Fra Unge funksjonshemmedes vedtekter:*

**§ 13 Medlemskategorier**

Medlemskap innvilges etter følgende kategorier: Nivå 1, nivå 2 og nivå 3. De

forskjellige kategoriene avgjør hvilke demokratiske rettigheter medlemskapet gir i

Unge funksjonshemmedes beslutningsorganer.

**§ 14 Medlemskap nivå 1**

Medlemskap nivå 1 innvilges organisasjoner som oppfyller følgende kriterier

1. Organisasjonen må ha egne vedtekter som vedtas av et flertall av

medlemmene under 36 år

2. Organisasjonen må ha fristilte beslutningsorganer

3. Organisasjonen må ha organisatorisk og politisk selvstendighet

4. Organisasjonen må levere separat årsmelding og årsregnskap

5. Organisasjonen må ha vært i drift i minimum ett år

**§ 15 Medlemskap nivå 2**

Medlemskap nivå 2 innvilges organisasjoner som

1. Har et selvstendig ungdomsarbeid med aktiviteter av, med og for ungdom

2. Organisasjonen må ha avgitt en årsmelding for virksomheten

3. Har vært i drift i minimum ett år

**§ 16 Medlemskap nivå 3**

Medlemskap på nivå 3 kan innvilges organisasjoner, strukturer og grupperinger som

organiserer ungdom med funksjonshemninger og kroniske sykdommer, som ikke

innfrir kravene i § 14 Medlemskap nivå 1 og § 15 Medlemskap nivå 2, men som har

et nasjonalt siktemål samt nye strukturer som ikke enda oppfyller kravene i de øvrige

kategorier.

**§ 17 Opplysningsplikt**

Medlemsorganisasjoner har plikt til å innmelde endringer som kan ha konsekvenser

for medlemskategoriseringen. Unge funksjonshemmedes styre vurderer hvorvidt de

innmeldte endringene får konsekvenser. Saksbehandling følger normale rutiner for

søknader om medlemskap.

**§ 30 Møterett på ledermøtet**

Følgende personer har møterett på Ledermøtet:

1. Leder eller en representant fra medlemsorganisasjonene som delegat.

Medlemsorganisasjonene tildeles stemmer etter medlemsnivå, jf. § 13

Medlemskategorier.

Nivå 1 tildeles 3 stemmer

Nivå 2 tildeles 2 stemmer

Nivå 3 tildeles 1 stemme

2. Styret og styrets varamedlemmer møter med observatørstatus.

3. Sekretariatet har møterett og kan ikke møte etter punkt 1 i denne paragraf

4. 1 Representant fra FFO har observatørstatus

5. Kontrollkomiteen har møte- og talerett

6. Valgkomiteen møter med observatørstatus i saken om supplering av styret.

7. Nominerte til valget møter med talerett i saken om supplering av styret.

8. Medlemmer av eventuell forberedende uttalelseskomité innehar

observatørstatus under behandlingen av uttalelser.

*Se liste over medlemmer og kategorier vedlagt.*



**Vedlegg 3: Medlemsorganisasjoner etter kategori**

|  |  |
| --- | --- |
| **Organisasjon** | **Kategori** |
|  |  |
| Foreningen for Muskelsykes Ungdom | 1 |
| Hørselshemmedes Landsforbunds Ungdom | 1 |
| Mental Helse Ungdom | 1 |
| NORILCOs Ungdom | 1 |
| Norsk Blindeforbunds Ungdom | 1 |
| Norsk Cøliakiforenings Ungdom (NCFU) | 1 |
| Norsk Epilepsiforbunds Ungdom (NEFU) | 1 |
| Psoriasis- og eksemforbundet Ung | 1 |
| Ungdiabetes | 1 |
| UngKreft | 1 |
| Dysleksi Ungdom | 1 |
| ADHD Norge Ungdom | 2 |
| Norsk Revmatikerforbunds barne- og ungdomsgruppe | 2 |
| Voksne med medfødt hjertefeil | 2 |
| Personskadeforbundet LTN Ungdomsutvalg | 2 |
| Landsforeningen mot fordøyelsessykdommer Ung | 2 |
| Norges Astma- og Allergiforbunds Ungdomsorganisasjon | 2 |
| Norges Døveforbunds Ungdom (NDFU) | 2 |
| Norsk Forening for Nevrofibromatoses ungdom | 2 |
| CP-foreningens Ungdomsnettverk | 3 |
| Ryggmargsbrokk- og hydrocephalusforeningens Ungdom | 3 |
| Norsk Dysmeli Forenings Ungdom | 3 |
| Foreningen for Hjertesyke Barn | 3 |
| Foreningen for Bardet-Biedl syndrom | 3 |
| Landsforeningen for hjerte- og lungesyke Ungdom | 3 |
| Landsforeningen for Nyrepasienter og Transplanterte Barn og Ungdom | 3 |
| MS-forbundet | 3 |
| Norsk forening for cystisk fibroses Ungdomsråd | 3 |
| Norsk forening for Ehlers Danlos Syndrom | 3 |
| Norsk Forening for Osteogenesis Imperfecta | 3 |
| Norsk interesseforening for kortvokste Ungdom | 3 |
| Norsk Stoffskifteforbunds Ungdomsutvalg | 3 |
| Norsk Tourette Forenings Barne- og Ungdomsutvalg | 3 |
| NOFUS Ung | 3 |
| Norges Fibromyalgi Forbund | 3 |
| Spiseforstyrrelsesforeningen | 3 |
| Iktyoseforeningen i Norge | 3 |
| Norges Myalgisk Encefalopati Forening | 3 |



**Vedlegg 4: Forslag til forretningsorden**

# *Forretningsorden for Unge funksjonshemmedes DIGITALE ledermøte 30.oktober 2020*

## § 1 Ledermøtet

Ledermøtet behandler de saker som er beskrevet i vedtektene.

§ 2 Delegater og observatører  
 **Vedtektene § 30 Møterett på ledermøtet**

Følgende personer har møterett på Ledermøtet:

1. Leder eller en representant fra medlemsorganisasjonene som delegat.

Medlemsorganisasjonene tildeles stemmer etter medlemsnivå, jf. § 13 Medlemskategorier.

Nivå 1 tildeles 3 stemmer

Nivå 2 tildeles 2 stemmer

Nivå 3 tildeles 1 stemme

1. Styret og styrets varamedlemmer møter med observatørstatus.
2. Sekretariatet har møterett og kan ikke møte etter punkt 1 i denne paragraf
3. 1 Representant fra FFO har observatørstatus
4. Kontrollkomiteen har møte- og talerett
5. Valgkomiteen møter med observatørstatus i saken om supplering av styret.
6. Nominerte til valget møter med talerett i saken om supplering av styret.
7. Medlemmer av eventuell forberedende uttalelseskomité innehar observatørstatus under behandlingen av uttalelser.

§ 3 Konstituering

Styrets leder åpner møtet.

Styreleder ber møteverter om oppramsing av delegater og observatører som er tilstede og gir antall av delegater og stemmetall. Eventuelle innsigelser til kategoriinnplassering av de enkelte organisasjoner må begrunnes i vedtektene, og legges fram umiddelbart.

Styrets leder presenterer forslag til godkjenning av innkalling, forretningsorden samt forslag til ordstyrer, tellekorps, protokollførere og protokollunderskrivere.

Ordet overlates så til valgt ordstyrer.

Telling av delegater og stemmer foretas deretter av tellekorpsene ved endringer i antall tilstedeværende.

§ 4. Debatt  
Debattene skal preges av gjensidig respekt og anerkjennelse.   
  
§ 4.1. Innlegg   
Innlegg tegnes ved å heve ikonet for hånd eller be om det i chatten, hvis det ikke lar seg gjøre sier man navnet sitt. Til innlegg gis ordet for inntil 3 minutter. Talere som ikke har hatt ordet til innlegg i gjeldende debatt prioriteres foran talere som har hatt innlegg. Møteleder kan utvide taletiden dersom møteleder finner dette nødvendig. Replikker bes om i chatten, hvis det ikke lar seg gjøre ved å si navnet sitt og «Replikk». Det gis inntill 1 min på replikk.

§ 4.2. Til dagsorden, voteringsorden og saksopplysning  
Til dagsorden gis ordet for å foreslå endringer i den fastsatte dagsorden.

Til voteringsorden gis ordet for å foreslå endringer i den foreslåtte voteringsorden.

Til forretningsorden gis ordet for å foreslå endringer i denne forretningsorden.

Til saksopplysning gis ordet for å opplyse eller avklare rene faktiske forhold.

Til forretningsorden, voteringsorden og dagsorden gis ordet umiddelbart etter at pågående innlegg er avsluttet.

Til saksopplysning gis ordet umiddelbart etter at innlegget er avsluttet.

§ 4.3. Skriftlig innlegg  
Det er anledning til å få sine innlegg lest opp av ordstyrer.

### § 4.4. Votering

Votering avgjøres med simpelt flertall (votering skjer med digitalt verktøy)

Forretningsorden vedtas med alminnelig flertall og kan endres ved 2/3 flertall.

Voteringer ved valg følger reglene under forretningsordenens § 5.

### § 4.5. Andre reguleringer av forhandlingene

§ 4.5.1. Protokoll  
Det føres protokoll over forhandlingene. Denne inneholder oversikt over de tilstedeværende, samtlige organisasjoner som tar ordet, vedtak og stemmetall dersom stemmer telles.

#### § 4.5.2. Sette strek

Møtet vedtar å sette strek for debattene med simpelt flertall. Når strek er vedtatt satt gis det anledning til å tegne seg under påfølgende innlegg med tilhørende replikkveksling.

#### § 4.5.3. Stryke talelisten

Møtet kan vedta å stryke resten av talelisten uten at de som er oppført får ordet til debatten. Slikt vedtak gjøres med 3/4-flertall og har umiddelbar virkning.

## § 5 Valg

Absolutt flertall (over 50%) avgjør personvalg. Ved stemmelikhet mellom kandidater åpnes det for debatt. Deretter foretas ny avstemning. Dersom ingen av kandidatene oppnår tillit ved absolutt flertall holdes vervet ubesatt.

Alle valg til styre i Unge funksjonshemmede skal foretas ved skriftlig personvalg (digital avstemning) dersom det er mer enn én kandidat. Hvis ikke dette er tilfellet kan valget avgjøres ved akklamasjon.

Om en kandidat under valget taper en kampvotering, kan denne benkes på andre ledige posisjoner.

## § 6 Tidsfrister

Fristen for å levere benkeforslag til valg settes til 23. oktober.

Fristen for å levere forslag til uttalelser, endringsforslag til uttalelser settes til 23. oktober.

Alle forslag skal sendes til [post@ungefunksjonshemmede.no](mailto:post@ungefunksjonshemmede.no)

## § 7 Andre bestemmelser

Spørsmål som ikke er regulert i denne forretningsorden avgjøres av møtet med alminnelig flertall.